《熊得自古英之近江舟子哗然此异徵也为之留》
宋代·敖陶孙

来黝者谁，佥曰熊与。
涉江乱流，实始逆予。
天畀敢违，俯取以荐。
维古英神。谓予汝眩。
有男不梦，有妃莫当。
居然两目，祝书若盲。
甚者痔下，取怒河伯。
医者色难，请谋诸药。
熊兮主方，我有玄囊。
清汝决眦，扞汝浊肠。
有如不信，剖肝自明。
宁我一死，以与众生。
拜神之休，率曹披啖。
尔爱其蹯，我爱其胆。

作者简介：字器之，号臞翁，一号臞庵，自称“东塘人”。淳熙七年（1180年）乡荐第一，客居昆山。在太学，曾写诗送朱熹，又作诗悼赵汝愚，忤韩侂胄。庆元五年（1199年）进士。历任海门县主簿，漳州府学教授、广东转运司主管文字。因临安书商陈起刊刻《江湖集》受株连贬官。官至温陵通判。宝庆三年（1227年）卒。著有《臞翁诗集》2卷，收入《南宋群贤小集》。《江湖集》、《江湖后集》可见其佚诗。